
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 11C/27/2026 8819206904 29. 06. 2026 JUDr. Andrea Zolotová ECLI:SK:OSVT:2026:8819206904.1
Uznesenie Okresný súd vo Vranove nad Topľou sudkyňou JUDr. Andreou Zolotovou v spore žalobcu: A. B., nar. XX.XX.XXXX, trvale bytom C. XXX, XXX XX C. zast.: Advokátska kancelária Bröstl & Čentík s.r.o., Rázusova 1, 040 01 Košice - Juh, IČO: 50 560 611 proti žalovanému: D. E. F., nar. XX.XX.XXXX, trvale bytom C. XXX/XX, XXX XX G. H. I., zast.: Advokátska kancelária JUDr. Peter Gdovin, AK Brestovská 2841/112, 066 01 Humenné, IČO: 42 026 938 o uloženie povinnosti prejavu vôle, takto rozhodol: I. Konanie
z a s t a v u j e.
II. Stranám v konaní náhradu trov konania
n e p r i z n á v a.
odôvodnenie: 1.Žalobca sa podanou žalobou domáhal vydania rozsudku, ktorým by súd uložil žalovanému povinnosť uzavrieť zmluvu. 2.Po začatí pojednávania vo veci samej, podaním doručeným tunajšiemu súdu dňa 23.06.2026 žalobca vzal žalobu v celom rozsahu späť. K trovám konania sa žalobca vyjadril, že v zmysle dohody navrhuje, aby stranám v konaní nebola priznaná náhrada trov konania. 3.Podľa ust. § 144 CSP žalobca môže vziať žalobu späť. 4.Podľa ust. § 145 CSP ak je žaloba vzatá späť celkom, súd konanie zastaví. 5.Podľa ust. § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Žalovaný bol súdom vyzvaný, vzhľadom na to, že v tejto právnej veci k späťvzatiu žaloby došlo po začatí pojednávania vo veci samej, aby sa vyjadril, v lehote 3 dní, či súhlasí so spävzatím žaloby, či si uplatňuje trovy konania. Žalovaný vo svojom vyjadrení zo dňa 25.06.2026 uviedol, že so späťvzatím žaloby súhlasí a trovy konania si neuplatňuje. 7. V danej právnej veci žalobca vzal žalobu späť v celom rozsahu po začatí pojednávania vo veci samej, tak ako je to vyššie uvedené a keďže žalovaný so spävzatím žaloby súhlasil, súd konanie podľa vyššie citovaného ustanovenia, tak ako je to uvedené vo výroku tohto uznesenia, zastavil. 8.Podľa ust. § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane.
9.Podľa § 262 ods. 1 a 2 CSP, o nároku na náhradu trov konania rozhodne aj bez návrhu súd v zhodnutí, ktorým sa konanie končí. O výške náhrady trov konania rozhodne súd prvej inštancie v lehote do 60 dní po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 10. O trovách celého konania, prvostupňového konania, trov odvolacieho konania a dovolacieho konania súd rozhodol tak, že stranám náhradu trov nepriznáva, nakoľko žalobca a ani žalovaný si ich neuplatnili. 11.V tejto súvislosti súd považuje za potrebné poukázať aj na článok 17, kde je stanovený princíp hospodárnosti konania, ako aj postup súdu bez zbytočného a neprimeraného zaťažovania strán sporu. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou v troch vyhotoveniach. V odvolaní sa popri všeobecných náležitostiach podania uvedie proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľa rozšíriť len do uplynutia lehoty na podanie odvolania.

